**ANEXA NR. 6**

**DOCUMENTE NECESARE ÎNSCRIERII ÎN PROGRAM**

**ETAPA I**

1. acordul preliminar de cooperare al proprietarilor/asociației de proprietari privind solicitarea unui sprijin financiar de la autoritatea publică locală în vederea realizării lucrărilor de intervenție (Anexa nr. 8):
2. hotărârea adunării generale a proprietarilor/asociației de proprietari privind solicitarea sprijinului financiar de la autoritatea publică locală în vederea realizării lucrărilor de intervenție adoptată, conform art. 51, din Legea nr. 196/2018 și conform statutului asociației, cu votul a două treimi din totalul proprietarilor imobilului (Anexa 8a);
3. lista cu semnăturile proprietarilor care și-au dat acordul pentru accesarea Programului de sprijin (Anexa 8b);
4. lista cu semnăturile proprietarilor care au fost de acord să preia procentul din valoarea lucrărilor de reabilitare, conform cotelor părți indivize din proprietatea de uz comun, aferent proprietarilor care nu doresc să-și asume accesarea Programului (Anexa 8b1);
5. documente justificative care atestă dreptul de proprietate – extras de carte funciară colectiv in extenso, nu mai vechi de 30 zile;
6. statutul asociației de proprietari[[1]](#footnote-1);

**ETAPA II[[2]](#footnote-2)**

1. autorizaţia de construire;
2. proiectul pentru autorizarea executării lucrărilor, vizat spre neschimbare, conform HG 907/2016;
3. nota tehnică de constatare, elaborată de către experţi tehnici atestaţi, pentru cerinţele esenţiale de calitate „rezistenţă mecanică şi stabilitate", „securitate la incendiu" şi „siguranţa în exploatare", conform art. 11, alin. 3 din Legea nr. 153/2011 (Anexa nr. 13 la prezentul Program);
4. expertiza tehnică a clădirii[[3]](#footnote-3), conform HG 907/2016;
5. procesele-verbale de recepție parțială, procesele-verbale de control al calităţii lucrărilor pentru rezistență mecanică şi stabilitate ajunse în faze determinante de execuţie, memoriu justificativ privind lucrările efectuate, procesul-verbal de recepție la terminarea lucrărilor și orice alte documente care atestă executarea și finalizarea lucrărilor, acolo unde, prin expertiza tehnică a clădirii, s-a cerut consolidarea imobilului, conform Legii nr. 10/1995[[4]](#footnote-4);
6. proiectul tehnic de execuţie, conform HG 907/2016[[5]](#footnote-5);

**ETAPA III**

1. cererea de sprijin financiar (Anexa nr.7);
2. hotărârea adunării generale a proprietarilor/asociației de proprietari, prin care sunt asumate costurile estimative ale cheltuielilor eligibile din devizul general al proiectului, conform cotelor părți indivize din proprietatea de uz comun, adoptată, conform art. 51, din Legea nr. 196/2018 și conform statutului asociației, cu votul a două treimi din totalul proprietarilor imobilului (Anexa 16);
   1. lista cu semnăturile proprietarilor din imobil și a costurilor estimative aferente fiecăruia (Anexa 16a);
   2. lista cu semnăturile proprietarilor care își asumă costurile estimative aferente proprietarilor care nu doresc accesarea Programului, conform cotelor părți indivize din proprietatea de uz comun; costurile se vor împărți, pentru fiecare spațiu în parte, în conformitate cu modalitatea stabilită de comun acord de către proprietarii care au fost de acord să le preia (Anexa 16a1)
3. documente justificative care atestă dreptul de proprietate – extras de carte funciară colectiv sau după caz individual, nu mai vechi de 30 zile;
4. extrasul de cont la zi al asociației de proprietari, însoțit de o confirmare de sold al fondului, în cazul în care se declară o contribuție inițială a asociației la cheltuielile eligibile;
5. alte documente suplimentare solicitate de comisii (C.E., C.T.E.).

1. Excepție fac imobilele cu un singur proprietar sau cele a căror proprietari nu sunt constituiți în asociație, conform Legii nr. 196/2018. [↑](#footnote-ref-1)
2. Se vor depune obligatoriu și în format electronic, pe CD/DVD. [↑](#footnote-ref-2)
3. Expertiza tehnică a clădirii reprezintă acea documentație tehnică realizată de un expert tehnic autorizat de către *Ministerul dezvoltării, lucrărilor publice și administrației*, în urma căreia se determină starea tehnică a structurii de rezistență a întregii clădiri, conform H.G. nr. 742/2018 și Legea nr. 10/1995. [↑](#footnote-ref-3)
4. Lucrările de consolidare efectuate ca urmare a concluziilor rezultate în urma expertizării tehnice a imobilului nu sunt eligibile pentru acordarea sprijinului financiar prin Program. Acestea trebuie să fie recepționate la momentul depunerii cererii de sprijin financiar. [↑](#footnote-ref-4)
5. Devizul general al lucrărilor se va întocmi de către proiectant ținându-se cont de tipurile de cheltuieli (eligibile/neeligibile) care pot primi sprijin financiar din partea Municipiului Timișoara în cadrul Programului, conform prevederilor art. 6 din Legea nr. 153/2011 și HG 907/2016. [↑](#footnote-ref-5)